pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท รับมืออุทกภัยต่อเนื่องตามข้อสั่งการของรัฐมนตรีว่าการกระทรวงคมนาคม  เร่งเคลื่อนย้ายต้นไม้ที่ขวางเส้นทางจราจรบนถนนสาย มส.3004 จังหวัดแม่ฮ่องสอน
วันจันทร์ที่ 18 กันยายน 2566
กรมทางหลวงชนบท รับมืออุทกภัยต่อเนื่องตามข้อสั่งการของรัฐมนตรีว่าการกระทรวงคมนาคม  เร่งเคลื่อนย้ายต้นไม้ที่ขวางเส้นทางจราจรบนถนนสาย มส.3004 จังหวัดแม่ฮ่องสอน
เพื่อให้ประชาชนเดินทางได้อย่างสะดวกปลอดภัย
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน หมวดบํารุงทางหลวงชนบทแม่สะเรียง ระดมกําลังเจ้าหน้าที่พร้อมอุปกรณ์เร่งเคลื่อนย้ายต้นไม้ล้มปิดทับเส้นทางจราจรบนถนนทางหลวงชนบทสาย มส.3004 แยก ทล.105 - บ้านแม่สามแลบ อําเภอสบเมย จังหวัดแม่ฮ่องสอน ช่วงบริเวณ กม. ที่ 6+700 เนื่องจากมีพายุฝนในพื้นที่ส่งผลให้ต้นไม้หักโค่นลงมากีดขวางทางจราจร ปัจจุบันจัดการสิ่งกีดขวางและสามารถสัญจรผ่านได้เรียบร้อยแล้ว เพื่อบรรเทาความเดือดร้อนให้ประชาชนสัญจรไป - มา ได้อย่างสะดวกปลอดภัย นอกจากนี้ จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนภายใน 24 ชั่วโมง ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ทั้งนี้ ทช. จะเฝ้าระวังและติดตามสถานการณ์อุทกภัยอย่างต่อเนื่อง พร้อมจัดเตรียมเครื่องมือ เครื่องจักร วัสดุอุปกรณ์ สะพานเบลีย์ ยานพาหนะ เพื่อเข้าดําเนินการทันทีเมื่อเกิดเหตุ ประชาชนสามารถแจ้งเหตุอุทกภัยได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-‘รมว.ธรรมนัส’ ห่วงอุทกภัยนราฯ ติดตามงานปรับปรุงพนังกั้นน้ำแม่น้ำโก-ลกและคลองมูโนะ
วันอาทิตย์ที่ 17 กันยายน 2566
‘รมว.ธรรมนัส’ ห่วงอุทกภัยนราฯ ติดตามงานปรับปรุงพนังกั้นน้ําแม่น้ําโก-ลกและคลองมูโนะ
‘รมว.ธรรมนัส’ ห่วงอุทกภัยนราฯ ติดตามงานปรับปรุงพนังกั้นน้ําแม่น้ําโก-ลกและคลองมูโนะ ป้องกันน้ําท่วมชุมชนตลาดมูโนะ บรรเทาความเดือดร้อนของประชาชน
วันนี้ (17 ก.ย.66) ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ติดตามการปรับปรุงพนังกั้นน้ําแม่น้ําโก-ลก ในพื้นที่ตําบลมูโนะ อําเภอสุไหงโก-ลก จังหวัดนราธิวาส พร้อมติดตามการแก้ไขปัญหาน้ําดํา บริเวณป่าพรุโต๊ะแดง พร้อมด้วย นายอภัย สุทธิสังข์ รองปลัดกระทรวงเกษตรและสหกรณ์ พันจ่าเอก ประเสริฐ มาลัย หัวหน้าผู้ตรวจราชการกระทรวงเกษตรและสหกรณ์ และผู้บริหารในสังกัดกระทรวงเกษตรและสหกรณ์ โดยมี นายวิทยา แก้วมี รองอธิบดีกรมชลประทาน นายเฉลิมชัย ตรีนรินทร์ ผู้อํานวยการสํานักงานชลประทานที่ 17 และผู้เกี่ยวข้อง ร่วมลงพื้นที่ในครั้งด้วย
รัฐมนตรีว่าการกระทรวงเกษตรและสหกรณ์ กล่าวว่า ปัญหาอุทกภัยในพื้นที่จังหวัดนราธิวาส เป็นเรื่องที่ต้องหาแนวทางการแก้ปัญหาอย่างยั่งยืน เพื่อป้องกันการเกิดอุทกภัยในพื้นที่ได้อย่างมีประสิทธิภาพ และแก้ปัญหาทั้งระบบ โดยได้สั่งการให้กรมชลประทานเร่งรัดงานปรับปรุงพนังกั้นน้ําแม่น้ําโก-ลก ให้เสร็จโดยเร็ว พร้อมกําชับให้เฝ้าระวังจุดเสี่ยงในช่วงที่เป็นรอยต่อของงานก่อสร้าง เพื่อป้องกันปัญหาน้ําหลากในช่วงฤดูฝน ส่วนการแก้ไขปัญหาน้ําดําจากป่าพรุโต๊ะแดง ได้สั่งการให้วางแผน เพื่อเพิ่มประสิทธิภาพการระบายน้ําให้สะดวกมากขึ้น
สําหรับการปรับปรุงพนังกั้นน้ําแม่น้ําโก-ลก สืบเนื่องจากสถานการณ์อุทกภัยในช่วง 2 ปีที่ผ่านมา เกิดฝนตกหนักสะสมในพื้นที่จังหวัดนราธิวาส ส่งผลให้ปริมาณน้ําในแม่น้ําโก-ลกเพิ่มสูงขึ้นอย่างรวดเร็วและกัดเซาะพนังกั้นน้ําจนชํารุดเสียหาย เข้าท่วมพื้นที่ตลาดมูโนะ กรมชลประทาน จึงได้ดําเนินการซ่อมแซมและปรับปรุง โดยการปรับปรุงเสริมพนังกั้นน้ํา การเสริมคันกั้นน้ํา และก่อสร้างพนังกั้นน้ําแม่น้ําโก-ลก เพื่อเพิ่มความมั่นคงแข็งแรงของระบบฐานราก และป้องกันไม่ให้น้ําเอ่อล้นตลิ่งเข้าท่วมในพื้นที่ริมฝั่งแม่น้ําโก-ลกและพื้นที่ชุมชน
ส่วนการแก้ไขปัญหาน้ําดํา บริเวณป่าพรุโต๊ะแดง กรมชลประทานได้ดําเนินการจัดจราจรน้ํา เพื่อเร่งระบายน้ําที่เกิดจากสภาพดินที่มีความเป็นกรดหรือดินเปรี้ยว ซึ่งไม่เหมาะสมสําหรับการเพาะปลูก ที่ไหลออกจากป่าพรุโต๊ะแดง โดยการระบายน้ําจะต้องไม่ส่งผลกระทบต่อพื้นที่การเกษตร พร้อมกันนี้ ยังได้วางแผนเพื่อแก้ไขปัญหาในระยะยาว โดยการก่อสร้างขยายอาคารบริเวณจุดตัดกับถนนทางหลวง และขยายคลองระบายน้ําบริเวณจุดที่เป็นคอขวด ก่อนที่จะระบายออกสู่คลองระบายน้ําคลองลานและคลองปูยู
รัฐบาลไทย-ข่าวทำเนียบรัฐบาล-“พัชรวาท” เข้าทำงาน ทส. วันแรก มอบแนวทางการทำงาน “ขยัน ซื่อสัตย์ อดทน มีวินัย” ยึดประโยชน์ของประชาชนเป็นสำคัญ
วันจันทร์ที่ 18 กันยายน 2566
“พัชรวาท” เข้าทํางาน ทส. วันแรก มอบแนวทางการทํางาน “ขยัน ซื่อสัตย์ อดทน มีวินัย” ยึดประโยชน์ของประชาชนเป็นสําคัญ
“พัชรวาท” เข้าทํางาน ทส. วันแรก มอบแนวทางการทํางาน “ขยัน ซื่อสัตย์ อดทน มีวินัย” ยึดประโยชน์ของประชาชนเป็นสําคัญ
“พัชรวาท” เข้าทํางาน ทส. วันแรก มอบแนวทางการทํางาน “ขยัน ซื่อสัตย์ อดทน มีวินัย” ยึดประโยชน์ของประชาชนเป็นสําคัญ
วันที่14 กันยายน 2566 เวลา 10.00 น. พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เข้าปฏิบัติงานที่กระทรวงทรัพยากรธรรมชาติและสิ่งแวดล้อมอย่างเป็นทางการวันแรก พร้อมเป็นประธานการประชุมมอบนโยบายแก่ผู้บริหารกระทรวงทรัพยากรธรรมชาติและสิ่งแวดล้อม โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) นําคณะผู้บริหาร ทส. รอให้การต้อนรับ ณ ห้องประชุม 202 ชั้น 2 กระทรวงทรัพยากรธรรมชาติและสิ่งแวดล้อม
พล.ต.อ. พัชรวาท วงษ์สุวรรณ กล่าวขอบคุณผู้บริหารของทุกหน่วยงาน ที่ได้เตรียมความพร้อมและจัดเตรียมข้อมูลสําหรับการชี้แจงผลการดําเนินงานที่ผ่านมาของกระทรวงทรัพยากรธรรมชาติและสิ่งแวดล้อม ให้เป็นอย่างดี พร้อมมอบข้อแนะนําเพื่อเป็นแนวนโยบายให้แก่ทุกหน่วยงานนําไปเป็นแนวทางในการปฏิบัติงานให้บรรลุตามเป้าหมายและนโยบายของรัฐบาลที่กําหนดต่อไป ผ่านหลักในการปฏิบัติงาน นั่นคือ ขยัน ซื่อสัตย์ อดทน มีวินัย โดย “ขยัน” คือ การมาทํางานตรงเวลา ไม่เกียจคร้าน “ซื่อสัตย์” คือ การทํางานตรงไปตรงมา โปร่งใส “อดทน” แม้งานจะหนักแต่ต้องสู้ ยึดประโยชน์ของประชาชนเป็นที่ตั้ง และ “มีวินัย” คือการทําตามหน้าที่ที่ผู้บังคับบัญชาสั่งงานต้องยึดปฏิบัติ พร้อมให้หน่วยงานที่เกี่ยวข้อง เร่งรัดการดําเนินงานในส่วนที่เกี่ยวข้อง เนื่องจากกําลังจะเข้าใกล้ฤดูหนาว ปัญหาที่จะเกิดขึ้นคือเรื่อง ไฟป่าหมอกควัน และ PM 2.5 โดยขอให้ทุกฝ่ายเตรียมรับมือให้พร้อม ผ่านการร่วมกันคิด แนะนํา แสดงความคิดเห็นในส่วนที่จะทําให้กระทรวงทรัพยากรธรรมชาติและสิ่งแวดล้อมพัฒนาได้ดียิ่งขึ้น ซึ่งในการทํางานจะต้องมีการบูรณาการร่วมกันทั้งภายในและภายนอกหน่วยอย่างมีประสิทธิภาพ รักษาชื่อเสียงหน่วยงาน อย่าให้ใครมาตําหนิการทํางานของกระทรวงฯ หากมีปัญหาให้รายงานผู้บังคับบัญชาตามลําดับ
“สุดท้ายนี้ผมขอยกพระราชดํารัสของ พระบาทสมเด็จพระเจ้าอยู่หัวรัชกาลที่ 9 เมื่อวันที่ 5 ธันวาคม 2521 ในเรื่องรักษาทรัพยากร พระบรมราโชวาทในการเสด็จออกมหาสมาคม ในงานพระราชพิธี เฉลิมพระชนมพรรษา ดังความตอนหนึ่งว่า ธรรมชาติแวดล้อมของเรา ไม่ว่าจะเป็นแผ่นดิน ป่าไม้ แม่น้ํา ทะเล และอากาศ มิได้เป็นเพียงสิ่ง สวย ๆ งาม ๆ เท่านั้น หากแต่เป็นสิ่งจําเป็นสําหรับการดํารงชีวิตของเรา และการคุ้มครองสิ่งแวดล้อมของเราไว้ให้ดีนี้ ก็เท่ากับเป็นการปกปักรักษาอนาคตไว้ให้ลูกหลานของเราด้วย”
รัฐบาลไทย-ข่าวทำเนียบรัฐบาล-เริ่มแล้วโครงการ Quick Win ภายใต้นโยบาย 30 บาทพลัส “หมอชลน่าน” ประกาศชัด เร่งฉีดวัคซีนป้องกันมะเร็งปากมดลูกให้หญิง 11 - 20 ปี ทั่วประเทศ 1 ล้านโดส ภายใน 100 วัน หลังตัวเลขสาวไทยป่ว
วันจันทร์ที่ 18 กันยายน 2566
เริ่มแล้วโครงการ Quick Win ภายใต้นโยบาย 30 บาทพลัส “หมอชลน่าน” ประกาศชัด เร่งฉีดวัคซีนป้องกันมะเร็งปากมดลูกให้หญิง 11 - 20 ปี ทั่วประเทศ 1 ล้านโดส ภายใน 100 วัน หลังตัวเลขสาวไทยป่ว
รัฐมนตรีว่าการกระทรวงสาธารณสุข ประกาศชัดโครงการ Quick Win ที่จะเห็นเป็นรูปธรรมภายใน 100 วัน หลังรับตําแหน่งรัฐมนตรีว่าการสาธารณสุข คือ การเดินหน้าฉีดวัคซีน HPV ป้องกันมะเร็งปากมดลูกให้กับหญิงอายุ 11 - 20 ปี ทั่วประเทศ อย่างน้อย 1 ล้านโดส
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข กล่าวว่า มะเร็งปากมดลูก เป็นโรคที่พบมากในหญิงไทยเป็นอันดับ2 รองจากมะเร็งเต้านม มีผู้เสียชีวิตปีละประมาณ 2,000 รายโดยมะเร็งชนิดนี้ เกิดจากการติดเชื้อไวรัส Human papillomavirus (HPV) ที่สามารถป้องกันได้ด้วยวัคซีนที่ต้องฉีดตั้งแต่ยังไม่เคยมีเพศสัมพันธ์
นายแพทย์ชลน่านกล่าวต่อว่า ประเทศไทยได้กําหนดให้บริการฉีดวัคซีนHPV จํานวน 2 เข็ม เป็นสิทธิประโยชน์สําหรับนักเรียนหญิงชั้นป.5 ตั้งแต่ พ.ศ. 2560 (ปัจจุบันมีอายุ 17 ปี) ดังนั้น ผู้หญิงอายุ 18 ปีขึ้นไป จึงยังไม่ได้รับการฉีดวัคซีนนี้ ประกอบกับในปี 2562-2565 ทั่วโลกประสบปัญหาวัคซีนขาดชั่วคราวในช่วงโควิดระบาด ทําให้กลุ่มเป้าหมาย ป.5 ในปีนั้น ซึ่งปัจจุบันอายุ 13-15 ปีไม่ได้รับการฉีดวัคซีน จึงได้กําหนดให้การฉีดวัคซีน HPV เป็นหนึ่งในนโยบาย Quick win “มะเร็งครบวงจร” โดยเร่งรัดการฉีดวัคซีนสําหรับหญิงอายุ 11-20 ปี ซึ่งได้มอบหมายให้กรมควบคุมโรคเร่งกําหนดแนวทางการให้วัคซีน และให้สํานักงานสาธารณสุขจังหวัดประเมินจํานวนกลุ่มเป้าหมาย รวมทั้งมอบให้ สปสช เร่งจัดหาวัคซีนเพิ่มเติม
“การฉีดจะมี 2 ส่วน คือ กลุ่มเด็ก ป.5 - ม.6 จะฉีดผ่านสถานศึกษา (School-based program) โดยร่วมมือกับกระทรวงศึกษาธิการฉีดเป็นกลุ่มเหมือนกับที่เคยฉีดวัคซีนโควิด ส่วนอีกกลุ่มที่เป็นเด็กนอกระบบการศึกษา รวมถึงหญิงอายุ 18-20 ปี ที่จบชั้น ม.6 แล้ว จะได้รับการฉีดที่สถานพยาบาล ตั้งเป้าหมายว่าต้องฉีดวัคซีน HPV ให้ได้อย่างน้อย 1 ล้านโดสภายในเวลา 100 วัน” นายแพทย์ชลน่าน กล่าว
********************************* 16 กันยายน 2566
รัฐบาลไทย-ข่าวทำเนียบรัฐบาล-"ปลัดฯ จตุพร" ชวนทุกภาคส่วนร่วมขับเคลื่อน Circular Economy เพื่อสิ่งแวดล้อมและความหลากหลายทางชีวภาพที่ยั่งยืน
วันจันทร์ที่ 18 กันยายน 2566
"ปลัดฯ จตุพร" ชวนทุกภาคส่วนร่วมขับเคลื่อน Circular Economy เพื่อสิ่งแวดล้อมและความหลากหลายทางชีวภาพที่ยั่งยืน
"ปลัดฯ จตุพร" ชวนทุกภาคส่วนร่วมขับเคลื่อน Circular Economy เพื่อสิ่งแวดล้อมและความหลากหลายทางชีวภาพที่ยั่งยืน
"ปลัดฯ จตุพร" ชวนทุกภาคส่วนร่วมขับเคลื่อน Circular Economy เพื่อสิ่งแวดล้อมและความหลากหลายทางชีวภาพที่ยั่งยืน
วันที่ 14 กันยายน 2566 เวลา 14.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) กล่าวแสดงวิสัยทัศน์แนวทางยุทธศาสตร์ชาติและแผนปฏิรูปประเทศด้านทรัพยากรธรรมชาติและสิ่งแวดล้อม ภายในงาน “ESG Symposium 2023 Pre-session: Circular Economy Acceleration“ โดยมีผู้ประกอบการ และองค์กรต่าง ๆ เข้าร่วมงาน ณ Hall 1 อาคารอเนกประสงค์ ชั้น 10 เอสซีจี สํานักงานใหญ่ กรุงเทพฯ เพื่อร่วมขยายผลและเร่งการขับเคลื่อนเศรษฐกิจหมุนเวียนใน 3 อุตสาหกรรมหลัก ได้แก่ อุตสาหกรรมพลาสติกและบรรจุภัณฑ์ อุตสาหกรรมวัสดุก่อสร้าง และอุตสาหกรรมยานยนต์ เพื่อเปลี่ยนผ่านไปสู่ยุคพลังงานสะอาดและความยั่งยืน
ปกท.ทส. กล่าวว่า ปัจจุบันนานาประเทศกําลังเผชิญกับพิบัติภัยทางธรรมชาติต่าง ๆ มากมาย ที่ส่งผลกระทบต่อคนทั้งโลก ถือเป็นสิ่งที่กําลังเตือนให้ทุกคนตระหนักถึงความสําคัญของการเปลี่ยนแปลงสภาพภูมิอากาศ (Climate Change) ซึ่ง World Economic Forum ได้จัดทํารายงาน Global Risks Report 2023 โดยความเสี่ยงคุกคามโลกในระยะยาว 10 ปี ได้มีการยกให้ประเด็นปัญหาทางด้าน Climate Change เป็นภัยคุกคามสําคัญทางเศรษฐกิจของโลกในระยะยาว กระทรวงทรัพยากรธรรมชาติและสิ่งแวดล้อม ได้มีการวางแผนและแนวทางการแก้ไขปัญหาในทุกระยะ ทั้งระยะสั้นและระยะยาว ผ่านแผนการดําเนินงานในด้านต่าง ๆ อาทิ การจัดตั้งกรมการเปลี่ยนแปลงสภาพภูมิอากาศและสิ่งแวดล้อม การผลักดัน (ร่าง) พระราชบัญญัติการเปลี่ยนแปลงสภาพภูมิอากาศ พ.ศ. .... การพัฒนาแนวทางการลดก๊าซเรือนกระจกระดับจังหวัด การพัฒนาเศรษฐกิจแบบองค์รวม BCG model การบริหารจัดการคาร์บอนเครดิต รวมถึงการผลักดันให้เป็นสังคมคาร์บอนต่ําและวิถีชีวิตที่เป็นมิตรกับสิ่งแวดล้อม ผ่านความร่วมมือทั้งจากภาครัฐ และภาคเอกชน เพื่อให้สามารถบรรลุเป้าหมายของประเทศไปสู่ความเป็นกลางทางคาร์บอน (Carbon neutrality) ภายในปี ค.ศ. 2050 และเป้าหมายการปล่อยก๊าซเรือนกระจกสุทธิเป็นศูนย์ (Net Zero GHG emission) ภายในปี ค.ศ. 2065
รัฐบาลไทย-ข่าวทำเนียบรัฐบาล-นายกรัฐมนตรีออกเดินทางไปยังนครนิวยอร์ก สหรัฐฯ เพื่อเข้าร่วมการประชุม UNGA78 พร้อมร่วมกำหนดการสำคัญ แบ่งปันข้อเสนอแนะร่วมกันรับมือกับความท้าทาย และขับเคลื่อน SDGs
วันจันทร์ที่ 18 กันยายน 2566
18/09/2566
นายกรัฐมนตรีออกเดินทางไปยังนครนิวยอร์ก สหรัฐฯ เพื่อเข้าร่วมการประชุม UNGA78 พร้อมร่วมกําหนดการสําคัญ แบ่งปันข้อเสนอแนะร่วมกันรับมือกับความท้าทาย และขับเคลื่อน SDGs
นายกรัฐมนตรีออกเดินทางไปยังนครนิวยอร์ก สหรัฐฯ เพื่อเข้าร่วมการประชุม UNGA78 พร้อมร่วมกําหนดการสําคัญ แบ่งปันข้อเสนอแนะร่วมกันรับมือกับความท้าทาย และขับเคลื่อน SDGs ได้อย่างเป็นรูปธรรม
วันนี้ (18 กันยายน 2566) เวลา 16.00 น. ณ ท่าอากาศยานสุวรรณภูมิ นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ ออกเดินทางไปร่วมการประชุมสมัชชาสหประชาชาติ สมัยสามัญ ครั้งที่ 78 (78th Session of the United Nations General Assembly: UNGA78) ณ นครนิวยอร์ก สหรัฐอเมริกา ระหว่างวันที่ 18 – 24 กันยายน 2566
โดยนายกรัฐมนตรีได้ร่วมเดินทางพร้อมกับนายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ นายศรัณย์ เจริญสุวรรณ ปลัดกระทรวงการต่างประเทศ นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน โดยนายกรัฐมนตรีมีกําหนดเดินทางถึง นครนิวยอร์ก สหรัฐอเมริกา ช่วงเช้ามืดของวันที่ 19 กันยายน 2566 (เวลาที่สหรัฐอเมริกาช้ากว่าไทย 11 ชั่วโมง)
โดยเมื่อนายกรัฐมนตรีเดินทางถึง จะเริ่มภารกิจในวันที่ 19 กันยายน 2566 และในส่วนของภารกิจที่เกี่ยวข้องกับการประชุม UNGA78 ได้แก่ นายกรัฐมนตรีจะเข้าร่วมการประชุมระดับผู้นําว่าด้วยเป้าหมายการพัฒนาที่ยั่งยืน (SDG Summit) และจะร่วมกล่าวถ้อยแถลงในข่วง Leaders’ dialogue 6 “Mobilizing finance and investments and the means of implementation for SDGs achievement” และในช่วงค่ํา นายกรัฐมนตรีจะร่วมงานเลี้ยงรับรอง เพื่อเป็นเกียรติแก่ประมุข/หัวหน้ารัฐบาลที่เข้าร่วมการประชุมสมัชชาสหประชาชาติสมัยสามัญ ครั้งที่ 78 และคู่สมรส
ทั้งนี้ โฆษกประจําสํานักนายกรัฐมนตรีจะได้ประชาสัมพันธ์ภารกิจของนายกรัฐมนตรีอย่างต่อเนื่องต่อไป
รัฐบาลไทย-ข่าวทำเนียบรัฐบาล-กรมเจ้าท่า จัดประชุมสร้างความรู้ ความเข้าใจแก่เจ้าพนักงานตรวจเรือ วิศวกร และเจ้าพนักงานตรวจเรือที่ปฏิบัติหน้าที่ตรวจเรือและตรวจควบคุมเรือในเมืองท่า
วันจันทร์ที่ 18 กันยายน 2566
กรมเจ้าท่า จัดประชุมสร้างความรู้ ความเข้าใจแก่เจ้าพนักงานตรวจเรือ วิศวกร และเจ้าพนักงานตรวจเรือที่ปฏิบัติหน้าที่ตรวจเรือและตรวจควบคุมเรือในเมืองท่า
...
กรมเจ้าท่า จัดประชุมสร้างความรู้ ความเข้าใจแก่เจ้าพนักงานตรวจเรือ วิศวกร และเจ้าพนักงานตรวจเรือที่ปฏิบัติหน้าที่ตรวจเรือและตรวจควบคุมเรือในเมืองท่า
วันที่ 18 กันยายน 2566 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กระทรวงคมนาคม เป็นประธานในการประชุมสร้างความรู้ ความเข้าใจแก่เจ้าพนักงานตรวจเรือ วิศวกร และเจ้าพนักงานตรวจเรือที่ปฏิบัติหน้าที่ตรวจและควบคุมเรือในเมืองท่า เกี่ยวข้องกับข้อบังคับกรมเจ้าท่า ระเบียบ คําสั่ง ที่เกี่ยวข้องในการปฏิบัติงานตรวจเรือ และการตรวจควบคุมเรือในเมืองท่า ระหว่างวันที่ 18-19 กันยายน 2566 มีผู้เข้าร่วมประชุมประกอบด้วย เจ้าพนักงานตรวจเรือ วิศวกร ส่วนกลางและส่วนภูมิภาค ที่ 1-7 ณ ห้องประชุมวิสูตรสาครดิษฐ์ ชั้น 4 อาคาร 162 ปี กรมเจ้าท่า
ตามที่สํานักมาตรฐานเรือ กรมเจ้าท่า ได้ดําเนินการตามข้อบังคับกรมเจ้าท่า และระเบียบ ประกาศ ตลอดจนกําหนดแนวทางปฏิบัติต่างๆเพื่อให้การดําเนินการตรวจเรือและการตรวจควบคุมเรือในเมืองท่าเป็นไปด้วยความเรียบร้อย ถูกต้องและมีแนวทางในการปฏิบัติให้เป็นไปในทิศทางเดียวกัน โดยการจัดประชุมในครั้งนี้ เพื่อร่วมกันพิจารณาแนวทางดําเนินการประกาศกรมเจ้าท่าที่ 116/2564 เรื่องหลักเกณฑ์ วิธีการ และเงื่อนไขในการออกใบสําคัญรับรองการตรวจเรือประเภทการใช้แพกล-แพลาก การออกใบสําคัญรับรองแนวน้ําบรรทุกสําหรับกลุ่มเรือลําเลียงสินค้า แนวปฏิบัติในการตรวจเรือประมงกรณีที่เรือยังไม่ได้ติดตั้งวิทยุสื่อสาร VHF แนวปฏิบัติการตรวจเรือเดินทะเลชายแดน ระเบียบเขตการเดินเรือของเรือกลลําน้ํา ข้อกําหนดที่กรมเจ้าท่าประกาศเกี่ยวกับมาตรฐานอุปกรณ์ประจําเรือ KPI-Port State และการดําเนินการตรวจประเมิน PSCO เป็นต้น เพื่อเป็นการเสริมสร้างความรู้ ความเข้าใจให้เจ้าพนักงานตรวจเรือ วิศวกร และเจ้าพนักงานตรวจเรือเกี่ยวกับข้อบังคับกรมเจ้าท่า ระเบียบ คําสั่ง ที่เกี่ยวข้องในการปฏิบัติงานตรวจเรือและการตรวจควบคุมเรือในเมืองท่า ให้มีประสิทธิภาพ ก่อประโยชน์ต่อการดําเนินงานด้านการตรวจเรือต่อไป
รัฐบาลไทย-ข่าวทำเนียบรัฐบาล-รมว.ทส. “พัชรวาท” ลงพื้นที่ ‘เชียงราย’ ร่วมกับ นายกรัฐมนตรี  เตรียมพร้อมแผนแก้ปัญหาฝุ่น PM 2.5 ​
วันจันทร์ที่ 18 กันยายน 2566
รมว.ทส. “พัชรวาท” ลงพื้นที่ ‘เชียงราย’ ร่วมกับ นายกรัฐมนตรี  เตรียมพร้อมแผนแก้ปัญหาฝุ่น PM 2.5 ​
รมว.ทส. “พัชรวาท” ลงพื้นที่ ‘เชียงราย’ ร่วมกับ นายกรัฐมนตรี  เตรียมพร้อมแผนแก้ปัญหาฝุ่น PM 2.5 ​
รมว.ทส. “พัชรวาท” ลงพื้นที่ ‘เชียงราย’ ร่วมกับ นายกรัฐมนตรี เตรียมพร้อมแผนแก้ปัญหาฝุ่น PM 2.5 ​
วันที่ 15 กันยายน 2566 เวลา 14.30 น. พลตํารวจเอก พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่ร่วมกับคณะนายกรัฐมนตรี นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ณ บริเวณด่านพรมแดนแม่สายแห่งที่ 1 ตําบลแม่สาย อําเภอแม่สาย จังหวัดเชียงราย เพื่อตรวจเยี่ยมและรับฟังแนวทางการแก้ไขปัญหาฝุ่น PM 2.5 ซึ่งถือว่าเป็นปัญหาสําคัญที่จะต้องเตรียมการรับมือกับสถานการณ์ที่ใกล้จะเกิดขึ้นให้ลดลงให้ได้อย่างมีนัยสําคัญ เนื่องจากส่งผลกระทบต่อการท่องเที่ยวของภาคเหนือที่กําลังเข้าสู่ช่วงฤดูการท่องเที่ยวในอีกไม่กี่เดือนข้างหน้า นอกจากนี้ คณะนายกรัฐมนตรี ยังได้หารือถึงปัญหาอื่น ๆ ที่สําคัญ อาทิ ปัญหาการค้าชายแดน ปัญหายาเสพติด รวมถึงพบปะพูดคุยกับกลุ่มชาติพันธุ์ถึงประเด็นสิทธิขั้นพื้นฐานของบุคคลไร้สัญชาติ อาทิ สิทธิการศึกษา สิทธิการรักษาพยาบาล สิทธิในที่ดินทํากิน และสิทธิในด้านอื่น ๆ
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 72 ปี การท่าเรือแห่งประเทศไทย
วันจันทร์ที่ 18 กันยายน 2566
18/09/2566
กรมธนารักษ์เปิดจ่ายแลกเหรียญกษาปณ์ที่ระลึก 72 ปี การท่าเรือแห่งประเทศไทย
กรมธนารักษ์จัดทําเหรียญกษาปณ์ที่ระลึก 72 ปี การท่าเรือแห่งประเทศไทย โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา สามารถติดต่อขอแลกได้ตั้งแต่วันที่ 20 กันยายน 2566 เป็นต้นไป
วันนี้ (18 กันยายน 2566) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ กระทรวงการคลัง จัดทําเหรียญกษาปณ์ที่ระลึก 72 ปี การท่าเรือแห่งประเทศไทย เพื่อเป็นการเฉลิมพระเกียรติ และน้อมสํานึกในพระมหากรุณาธิคุณ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว และเผยแพร่พระเกียรติคุณของพระองค์ท่าน ให้แผ่ไพศาลไปทั้งภายในประเทศ และนานาประเทศ และไว้เป็นที่ระลึก รวมทั้งเผยแพร่ประชาสัมพันธ์การบริหารจัดการกิจการของการท่าเรือแห่งประเทศไทย ให้เป็นที่รู้จักแพร่หลายทั่วไป โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงฉลองพระองค์ชุดสากล ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว”
ด้านหลัง กลางเหรียญมีรูปตราสัญลักษณ์ประจําการท่าเรือแห่งประเทศไทย ภายในวงขอบเหรียญเบื้องบนมีข้อความว่า “๗๒ ปี การท่าเรือแห่งประเทศไทย ๑๖ พฤษภาคม ๒๕๖๖” เบื้องล่างมีข้อความบอกราคาว่า “๒๐ บาท” และข้อความว่า “ประเทศไทย” โดยมีจุดกลมคั่นระหว่างข้อความเบื้องบนกับเบื้องล่าง ทั้งสองข้าง
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 20 กันยายน 2566 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ) โดยการสั่งซื้อผ่านช่องทางออนไลน์ ผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-นายกฯ บินลัดฟ้าเยือนสหรัฐฯ พร้อมแสดงวิสัยทัศน์ “ด้านสิ่งแวดล้อม” ณ เวทีการประชุม UNGA 78 18 – 24 ก.ย. 66
วันจันทร์ที่ 18 กันยายน 2566
นายกฯ บินลัดฟ้าเยือนสหรัฐฯ พร้อมแสดงวิสัยทัศน์ “ด้านสิ่งแวดล้อม” ณ เวทีการประชุม UNGA 78 18 – 24 ก.ย. 66
....
นายเศรษฐา ทวีสิน นายกรัฐมนตรี และ รมว.กค. พร้อมเดินทางไปร่วมการประชุมสมัชชาสหประชาชาติ สมัยสามัญ ครั้งที่ 78 (78th Session of the United Nations General Assembly: UNGA 78) ณ นครนิวยอร์ก สหรัฐอเมริกา ระหว่างวันที่ 18 – 24 ก.ย. 66
.
ภารกิจของนายกฯ ครั้งนี้ ถือว่าเป็น “การปฏิบัติภารกิจนอกประเทศครั้งแรก” ซึ่งจะเป็นโอกาสอันดี ที่จะได้พบหารือกับผู้นําต่างประเทศ ผู้นําองค์การระหว่างประเทศ บุคคลสําคัญ เพื่อกระชับความร่วมมือระหว่างประเทศ ทั้งผ่านกรอบทวิภาคีและพหุภาคี
.
ทั้งนี้ ยังมีกําหนดการที่เกี่ยวข้องกับองค์การสหประชาชาติ:
• การกล่าวถ้อยแถลงในการอภิปรายทั่วไปการประชุมสมัชชาสหประชาชาติ สมัยสามัญ ครั้งที่ 78
• การกล่าว Welcoming Remarks ในกิจกรรมคู่ขนานระดับสูง ของประเทศไทย และอาเซียน ในหัวข้อ “Fostering Partnership for Our Common Future: Enhancing Multi-Stakeholder Partnerships to Accelerate the SDGs in ASEAN”
• การกล่าวในกิจกรรมระดับผู้นํา Climate Ambition Summit
• การเข้าร่วมการประชุม High-level Meeting on Global Development Initiative (GDI) Cooperation Outcome
.
โดยนายกฯ จะเน้นย้ําในบทบาทของไทยด้านความร่วมมือเพื่อต่อสู้กับความท้าทายระหว่างประเทศในเรื่องสิ่งแวดล้อม และการเปลี่ยนแปลงสภาพภูมิอากาศ
.
นอกจากนี้ จะได้พบหารือกับบริษัทเอกชนขนาดใหญ่ของต่างประเทศ เพื่อยืนยันแนวทางด้านนโยบายของไทยที่สนับสนุนการค้าการลงทุนกับ เช่น:
• ผู้บริหารสภาธุรกิจสหรัฐอเมริกาและอาเซียน (US-ASEAN Business Council: USABC)
• หอการค้าสหรัฐอเมริกา (US Chamber of Commerce: USCC)
• ภาคเอกชนสหรัฐฯ
.
อ่านเพิ่มเติม คลิกhttps://www.thaigov.go.th/news/contents/details/72277
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัด ทส. ร่วมคณะนายกรัฐมนตรี ลงพื้นที่เยี่ยมศูนย์ศึกษาการพัฒนา ห้วยฮ่องไคร้ฯ จ.เชียงใหม่
วันจันทร์ที่ 18 กันยายน 2566
ปลัด ทส. ร่วมคณะนายกรัฐมนตรี ลงพื้นที่เยี่ยมศูนย์ศึกษาการพัฒนา ห้วยฮ่องไคร้ฯ จ.เชียงใหม่
ปลัด ทส. ร่วมคณะนายกรัฐมนตรี ลงพื้นที่เยี่ยมศูนย์ศึกษาการพัฒนา ห้วยฮ่องไคร้ฯ จ.เชียงใหม่
ปลัด ทส. ร่วมคณะนายกรัฐมนตรี ลงพื้นที่เยี่ยมศูนย์ศึกษาการพัฒนา ห้วยฮ่องไคร้ฯ จ.เชียงใหม่
วันที่ 16 กันยายน 2566 เวลา 11.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม มอบหมายให้ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมคณะนายกรัฐมนตรี นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ลงพื้นที่ศูนย์ศึกษาการพัฒนาห้วยฮ่องไคร้ อันเนื่องมาจากพระราชดําริ ฯ ณ อ.ดอยสะเก็ด จ.เชียงใหม่ เยี่ยมชมการดําเนินงานของศูนย์ศึกษาการพัฒนาฯ ซึ่งเป็นต้นแบบการพัฒนาอาชีพและคุณภาพชีวิตให้กับประชาชนในพื้นที่ โดยนายกรัฐมนตรีได้ปลูกต้นยางนาในพื้นที่ศูนย์ศึกษาการพัฒนาฯ เป็นที่ระลึก พร้อมเยี่ยมชมจุดก่อสร้างฝายแม้ว และปล่อยไก่ป่าจํานวน 9 ตัว คืนสู่ธรรมชาติเพื่อเพิ่มความอุดมสมบูรณ์ให้กับระบบนิเวศ
รัฐบาลไทย-ข่าวทำเนียบรัฐบาล-ได้รับความเดือดร้อน - มีเบาะแส “แก๊งเงินกู้นอกระบบ” โทร.สายด่วน 1599 / แจ้งเจ้าหน้าที่ตำรวจในพื้นที่
วันจันทร์ที่ 18 กันยายน 2566
ได้รับความเดือดร้อน - มีเบาะแส “แก๊งเงินกู้นอกระบบ” โทร.สายด่วน 1599 / แจ้งเจ้าหน้าที่ตํารวจในพื้นที่
.....
สํานักงานตํารวจแห่งชาติ เร่งปราบปราม “กลุ่มเงินกู้นอกระบบ” ที่เอารัดเอาเปรียบประชาชน เรียกเก็บดอกเบี้ยเกินอัตรากว่าที่กฎหมายกําหนด และมีการสร้างความเดือดร้อนให้แก่ลูกหนี้
.
โดยมี “ศูนย์ป้องกันปราบปรามการกระทําความผิดเกี่ยวกับหนี้นอกระบบ” (ศปน.ตร.) เป็นศูนย์รับเรื่องร้องเรียนจากผู้เสียหายทั่วประเทศ ที่ได้รับความเดือดร้อนจากเงินกู้นอกระบบหลายรูปแบบ เช่น
.
- แอปพลิเคชันเงินกู้ผิดกฎหมาย
- แก๊งหมวกกันน็อก
- การรับจํานํารถโดยผิดกฎหมาย
.
หากประชาชนได้รับความเดือดร้อนจากแก๊งเงินกู้ผิดกฎหมาย หรือมีเบาะแสที่เป็นประโยชน์ สามารถแจ้งได้ที่:
- สายด่วน 1599
- เจ้าหน้าที่ตํารวจในแต่ละพื้นที่
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-PM to attend UNGA78 and related meetings on September 18-24, 2023
วันอาทิตย์ที่ 17 กันยายน 2566
PM to attend UNGA78 and related meetings on September 18-24, 2023
PM to attend UNGA78 and related meetings on September 18-24, 2023
September 17, 2023, Government Spokesperson Chai Wacharonke disclosed that Prime Minister and Minister of Finance Srettha Thavisin is scheduled to travel to New York City, U.S.A. to attend the 78th Session of the United Nations General Assembly (UNGA78) during September 18–24, 2023.
This will be the Prime Minister’s first overseas visit where he would meet with national leaders, heads of international organizations, and important people at both bilateral and multilateral levels. He will also deliver Thailand’s national statement during the General Debate, and attend the High-level Meeting on Global Development Initiative (GDI) Cooperation Outcome where the Prime Minister would affirm Thailand’s commitment to join the global community in addressing climate change and international environmental issues.
Thailand, as ASEAN Coordinator for sustainable development, will cohost a side event with UNESCAP on “Fostering Partnership for Our Common Future: Enhancing Multi-Stakeholder Partnerships to Accelerate the SDGs in ASEAN”. The Prime Minister will deliver welcoming remarks at the event, as well as a statement at the Climate Ambition Summit.
The Prime Minister will also meet with international business leaders and U.S. private sector at the meetings with US-ASEAN Business Council (USABC) and US Chamber of Commerce (USCC) to inform and boost their confidence on the country’s foreign trade and investment policy.
รัฐบาลไทย-ข่าวทำเนียบรัฐบาล-ธอส. ฉลองครบรอบ 70 ปี จองซื้อบ้านในงาน GHB ALL HOME ONLINE 2023 14 รายแรก รับบัตรกำนัลแทนเงินสด มูลค่าสูงถึง 7,000 บาท
วันจันทร์ที่ 18 กันยายน 2566
18/09/2566
ธอส. ฉลองครบรอบ 70 ปี จองซื้อบ้านในงาน GHB ALL HOME ONLINE 2023 14 รายแรก รับบัตรกํานัลแทนเงินสด มูลค่าสูงถึง 7,000 บาท
ธอส. จัดโปรโมชันเด็ด โดนใจ ในงานมหกรรมบ้านมือสอง ธอส. ออนไลน์ ครั้งที่ 2 ประจําปี 2566 (GHB ALL HOME ONLINE 2023) จองซื้อทรัพย์บ้านมือสอง รับบัตรกํานัลแทนเงินสดมูลค่า 7,000 บาท จํานวน 14 รายแรก
ธนาคารอาคารสงเคราะห์ (ธอส.) ฉลองครบรอบ 70 ปี เพิ่มโอกาสพิเศษเอาใจคนอยากมีบ้าน นําทรัพย์เด่นกว่า 500 รายการทั่วประเทศ มาลดสูงสุดถึง 50% ของราคาประเมิน ในงานมหกรรมบ้านมือสอง ธอส. ออนไลน์ ครั้งที่ 2 ประจําปี 2566 (GHB ALL HOME ONLINE 2023) โดยธนาคารจัดโปรโมชันเด็ด โดนใจ สําหรับลูกค้าที่จองซื้อทรัพย์บ้านมือสอง ธอส. ผ่านทาง Application : GHB ALL HOME หรือ www.ghbhomecenter.com ระหว่างวันที่ 22 - 26 กันยายน 2566 จะได้รับบัตรกํานัลแทนเงินสดมูลค่า 7,000 บาท จํานวน 14 รายแรก แบ่งเป็น ซื้อทรัพย์ในเขตกรุงเทพฯ และปริมณฑล 7 รายแรก และทรัพย์ในเขตภูมิภาค 7 รายแรก ทั้งนี้ ภายในงานยังมีทรัพย์ราคาจําหน่ายต่ําสุดเพียง 80,000 บาท เท่านั้น ได้แก่ ทรัพย์ประเภทห้องชุด ขนาดเนื้อที่ 23.63 ตารางเมตร ใน อ.บางพลี จ.สมุทรปราการ พิเศษต่อที่ 2!! ผู้ที่จองซื้อทรัพย์จะได้รับสิทธิ์สินเชื่ออัตราดอกเบี้ยต่ําสุด นานสูงสุดถึง 24 เดือน (เงื่อนไขเป็นไปตามที่ธนาคารกําหนด) สําหรับผู้ที่สนใจสอบถามข้อมูลเพิ่มเติมได้ที่ G H Bank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่www.ghbhomecenter.com,
Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-กรมทางหลวงชนบท รับมืออุทกภัยเร่งด่วน ระดมกำลังเจ้าหน้าที่ซ่อมคอสะพานบนถนนสาย รอ.4025 จังหวัดร้อยเอ็ด
วันจันทร์ที่ 18 กันยายน 2566
กรมทางหลวงชนบท รับมืออุทกภัยเร่งด่วน ระดมกําลังเจ้าหน้าที่ซ่อมคอสะพานบนถนนสาย รอ.4025 จังหวัดร้อยเอ็ด
เพื่อบรรเทาความเดือดร้อนให้ประชาชนตามข้อสั่งการของรัฐมนตรีว่าการกระทรวงคมนาคม ปัจจุบันสัญจรผ่านได้แล้ว
กรมทางหลวงชนบท (ทช.) กระทรวงคมนาคม โดยแขวงทางหลวงชนบทร้อยเอ็ด จัดเจ้าหน้าที่พร้อมเครื่องจักรเร่งเข้าซ่อมคอสะพานบนถนนทางหลวงชนบทสาย รอ.4025 - บ้านหนองฟ้า อําเภอหนองพอก และเสลภูมิ จังหวัดร้อยเอ็ด ช่วง บริเวณ กม. ที่ 12+200 - 12+210 ให้สามารถใช้งานได้ในเบื้องต้น เนื่องจากได้รับผลกระทบจากอุทกภัย ส่งผลให้น้ํากัดเซาะบริเวณคอสะพานเกิดความเสียหาย เพื่ออํานวยความสะดวกให้ประชาชนสามารถสัญจรได้อย่างปลอดภัย พร้อมทั้งจัดทําแผนปรับปรุงแก้ไขอย่างถาวรในลําดับถัดไป รวมถึงติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัย และจัดเจ้าหน้าที่ติดตามสถานการณ์เข้าช่วยเหลือประชาชนได้ภายใน 24 ชั่วโมง ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม
นอกจากนี้ ยังมีถนนทางหลวงชนบทสาย รอ.4078 - บ้านหนองผักตบ อําเภอเสลภูมิ จังหวัดร้อยเอ็ด ช่วง บริเวณ กม. ที่ 14+500 - 14+800 ยังมีน้ําหลาก ส่งผลให้ปริมาณน้ํายังท่วมสูงไม่สามารถสัญจรผ่านได้ ทั้งนี้ แขวงฯ ได้ติดตั้งป้ายเตือนและหลักนําทางขาวแดงตามแนวเขตถนน และจัดเจ้าหน้าที่ติดตามสถานการณ์อุทกภัยอย่างใกล้ชิด หากเกิดเหตุอุทกภัยบริเวณสายทางสามารถแจ้งเหตุได้ที่แขวงทางหลวงชนบทในพื้นที่ หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-พ่อแม่ เฮ ! เตรียมรับ "เงินอุดหนุนเด็กแรกเกิด" ภายใน 18 ก.ย.66
วันจันทร์ที่ 18 กันยายน 2566
พ่อแม่ เฮ ! เตรียมรับ "เงินอุดหนุนเด็กแรกเกิด" ภายใน 18 ก.ย.66
.....
ครม. (13ก.ย.66) อนุมัติ งบกลาง รายการเงินสํารองจ่ายเพื่อกรณีฉุกเฉินหรือจําเป็นในการจ่ายเงินอุดหนุนเฉพาะกิจ โครงการเงินอุดหนุนเพื่อการเลี้ยงดูเด็กแรกเกิด ประจําปีงบประมาณ พ.ศ.2566 จํานวน 998,442,000 บาท เพื่อเป็นเงินอุดหนุนให้ครอบครัวเด็กแรกเกิดที่มีสิทธิจะได้รับต่อเนื่องในเดือน กันยายน 2566
.
โดย กระทรวงการพัฒนาสังคมและความมั่นคงของมนุษย์ คาดการณ์ว่า ครอบครัวเด็กแรกเกิดผู้มีสิทธิ จํานวน 2,254,534 คน จะได้รับเงินอุดหนุน ภายในวันจันทร์ที่ 18 กันยายน 2566
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดดีอีเอส เปิดการประชุมสรุปผลการดำเนินงานโครงการสำมะโนการเกษตร พ.ศ.2566 พร้อมบรรยายพิเศษหัวข้อ "แนวทางการขับเคลื่อนงานดิจิทัลระดับจังหวัด"
วันจันทร์ที่ 18 กันยายน 2566
ปลัดดีอีเอส เปิดการประชุมสรุปผลการดําเนินงานโครงการสํามะโนการเกษตร พ.ศ.2566 พร้อมบรรยายพิเศษหัวข้อ "แนวทางการขับเคลื่อนงานดิจิทัลระดับจังหวัด"
ปลัดดีอีเอส เปิดการประชุมสรุปผลการดําเนินงานโครงการสํามะโนการเกษตร พ.ศ.2566 พร้อมบรรยายพิเศษหัวข้อ "แนวทางการขับเคลื่อนงานดิจิทัลระดับจังหวัด"
วันนี้ (18 ก.ย.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดการประชุมเชิงปฏิบัติการสรุปผลการดําเนินงานและนําเสนอข้อมูลเบื้องต้นโครงการสํามะโนการเกษตร พ.ศ.2566 ระดับสถิติจังหวัด พร้อมบรรยายพิเศษให้ความรู้ในหัวข้อ "แนวทางการขับเคลื่อนงานดิจิทัลระดับจังหวัด" โดยโครงการดังกล่าวมีวัตถุประสงค์เพื่อเก็บรวบรวมข้อมูลจากเกษตรกรที่เป็นผู้ถือครองทําการเกษตรทุกรายในพื้นที่ทั่วประเทศ ซึ่งการดําเนินงานในครั้งนี้ได้มีการปรับเปลี่ยนรูปแบบ มีการนําข้อมูลทะเบียนเกษตรกลางหรือ Farmer One มาสนับสนุนในการดําเนินงาน และยังมีการบูรณาการการทํางานร่วมกับหน่วยงานภายใต้กระทรวงเกษตรและสหกรณ์ในทุกขั้นตอนทั้งในส่วนกลางและส่วนภูมิภาคและในระดับพื้นที่ เพื่อรองรับการเปลี่ยนแปลงวิธีการจัดทําข้อมูลสถิติให้สอดคล้องกับบริบทของประเทศที่เปลี่ยนแปลง ณ โรงแรมวินทรี ซิตี้ รีสอร์ท จังหวัดเชียงใหม่
__________________________
รัฐบาลไทย-ข่าวทำเนียบรัฐบาล-‘รมว.ธรรมนัส’ ลุย จ.นราธิวาส ตรวจเยี่ยมโครงการตากใบโมเดล พร้อมพัฒนาพื้นที่ขยายโครงการให้เป็นพื้นที่ต้นแบบต่อไป
วันจันทร์ที่ 18 กันยายน 2566
‘รมว.ธรรมนัส’ ลุย จ.นราธิวาส ตรวจเยี่ยมโครงการตากใบโมเดล พร้อมพัฒนาพื้นที่ขยายโครงการให้เป็นพื้นที่ต้นแบบต่อไป
ตรวจเยี่ยมโครงการตากใบโมเดล
เมื่อวันที่ 17 กันยายน 2566 ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมโครงการตากใบโมเดล บ้านบางน้อย ณ อาคารอเนกประสงค์บ้านไร่ ม.2 ตําบลเจ๊ะเห อําเภอตากใบ จังหวัดนราธิวาส ว่า เมื่อวันที่ 2 มีนาคม 2563 ได้มีการดําเนินงานขยายผลโครงการพระราชดําริ อําเภอตากใบ มีการนําเสนอทิศทางการทํางานของตากใบโมเดลที่ขับเคลื่อนโดยคณะกรรมการอํานวยการการพัฒนาการเกษตรแบบครบวงจรในพื้นที่อําเภอตากใบ ดังนั้นเพื่อเป็นการพัฒนาพื้นที่อําเภอตากใบอย่างต่อเนื่องและครบวงจร ตั้งแต่ระดับครัวเรือนไปสู่การผลิตในเชิงพาณิชย์ จําเป็นต้องมีการบริหารจัดการพัฒนาพื้นที่อย่างเป็นระบบ โดยการบูรการการพัฒนาจากทุกภาคส่วน เริ่มตั้งแต่การพัฒนาโครงสร้างพื้นฐานทางด้านการเกษตร อาทิ ทรัพยากรดิน ทรัพยากรน้ํา การพัฒนาอาชีพ การส่งเสริมการรวมกลุ่มการผลิตสินค้าเกษตรในระดับชุมชน เพื่อลดต้นทุนการผลิตและเพิ่มผลผลิตให้ได้ตามความต้องการของตลาด การพัฒนาคุณภาพสินค้าเกษตรให้ได้มาตรฐาน รวมถึงเชื่อมโยงออกสู่ตลาดภายนอกได้อย่างมีประสิทธิภาพ เพื่อมุ่งหวังให้พี่น้องเกษตรกรในพื้นที่มีความเป็นอยู่ที่ดีขึ้น และพัฒนาอําเภอตากใบให้เป็นพื้นที่ตัวอย่างการพัฒนาพื้นที่ขยายผลโครงการพระราชดําริอย่างเป็นรูปธรรม สามารถเป็นต้นแบบให้กับพื้นที่อื่นๆ ต่อไป
ทั้งนี้ อําเภอตากใบ จังหวัดนราธิวาส เป็นพื้นที่ที่มีศักยภาพสูงในการพัฒนาทางด้านการเกษตร มีพื้นที่ชลประทานและทรัพยากรดินที่เหมาะสมต่อการเพาะปลูก ศักยภาพของพื้นที่ในการผลิตสินค้าเกษตรของอําเภอตากใบ พบว่า มีพื้นที่เขตเกษตรชลประทาน ร้อยละ 85 ของพื้นที่ ด้านการใช้ประโยชน์ที่ดิน พบว่ามีการทํานาข้าวร้อยละ 17.07 การปลูกยางพาราร้อยละ 13.43 ปาล์มน้ํามันร้อยละ 11.44 มะพร้าวร้อยละ 5.85 และไม้ผลผสมร้อยละ 5.56 อีกทั้งยังมีสินค้าทางประมงขึ้นชื่อ คือ ปลากุเลาเค็ม เป็นที่รู้จักทั่วประเทศ มีการผลิตด้านปศุสัตว์ที่มีคุณภาพและยังเป็นอําเภอที่มีพื้นที่ติดต่อกับประเทศมาเลเซีย สามารถรวบรวมขายส่งสินค้าทางเกษตรในพื้นที่อําเภอตากใบและรอบนอก เพื่อเพิ่มมูลค่าและรายได้ให้กับเกษตรกรในพื้นที่ได้เป็นอย่างดี
โอกาสนี้ รมว.เกษตรฯ มอบหญ้าแห้งอาหารสัตว์พระราชทาน เพื่อเตรียมการรองรับช่วงอุทกภัย และมอบพันธุ์ไก่ไข่พระราชทาน ให้กับตัวแทนเกษตรกร
รัฐบาลไทย-ข่าวทำเนียบรัฐบาล-​PM: Govt to announce drug prevention and control as national agenda
วันจันทร์ที่ 18 กันยายน 2566
18/09/2566
​PM: Govt to announce drug prevention and control as national agenda
​PM: Govt to announce drug prevention and control as national agenda
September 17, 2023, at 13.30 hrs, at Bang Pu Industrial Estate Office, Samut Prakarn province, Prime Minister and Minister of Finance Srettha Thavisin chaired an executive meeting on illicit drug prevention and suppression, and witnessed destruction of narcotic drugs confiscated by Office of the Narcotics Control Board (ONCB). Participating in the meeting were Deputy Prime Minister and Minister of Interior Anutin Charnvirakul, Minister of Justice Pol.Col. Tawee Sodsong, Minister of Public Health Cholnan Srikaew, and heads of concerned government agencies. Government Spokesperson Chai Wacharonke disclosed gist of the meeting as follows:
The Prime Minister listened to the briefing from ONCB on current drug situation, and narcotics control/suppression guideline and framework under the national policy and plan on narcotics prevention and suppression (2023 – 2027). Illicit drugs have been one of the country’s major problem the Government intends to make a national agenda for serious suppression and eradication. The Government’s policies would range from upstream prevention to turning drug users to patients, finding them proper jobs, destroying confiscated drugs, and forfeiting assets.
The Prime Minister underscored the Government’s commitment to tackle illicit drugs. Performance indicators will not be limited to the decrease in numbers, but also better public sentiment. Related laws would be strictly enforced, and drug users would be convinced to seek treatment and rehabilitation, as people who are seeking drug dependence treatment should not be punished and incarcerated for using drugs or being dependent on drugs. At the same time, asset forfeiture must be imposed on drug dealers. Law enforcement officials and provincial governors are also urged to beef up drug control operation along the border area. The Prime Minister emphasized the importance of integrated narcotics control operation among all concerned agencies to demonstrate the Government’s serious commitment in fighting against narcotic problem. Provincial narcotics management centers must be established to oversee and closely monitor narcotics situation in each province, and report directly to the central office.
Later at 14.30 hrs, the Prime Minister traveled to Akkhie Prakarn Plc to witness destruction of seized narcotic drugs. He also wanted to see faster destruction of seized drugs, and emphasized the importance of bringing in family to take part in solving narcotics problem.
รัฐบาลไทย-ข่าวทำเนียบรัฐบาล-เดินหน้า “ดิจิทัลไทย” หนุน ปชช. เข้าถึงบริการต่าง ๆ จากภาครัฐ และใช้ประโยชน์ได้มากขึ้น
วันจันทร์ที่ 18 กันยายน 2566
เดินหน้า “ดิจิทัลไทย” หนุน ปชช. เข้าถึงบริการต่าง ๆ จากภาครัฐ และใช้ประโยชน์ได้มากขึ้น
.....
กระทรวงดิจิทัลเพื่อเศรษฐกิจและสังคม (ดีอีเอส) เผยรัฐบาลให้ความสําคัญอย่างยิ่งในเรื่องการพัฒนาระบบ Digital ของประเทศ เพื่อให้ประชาชนเข้าถึงบริการต่าง ๆ จากภาครัฐ และสามารถใช้ประโยชน์ได้มากขึ้น โดยจะเร่งดําเนินการดังนี้
.
• Go Cloud First: เร่งวางกรอบในการขยายคลาวด์ (เชิงโครงสร้างพื้นฐาน) ให้แก่ภาครัฐและภาคเอกชน เน้นการสร้าง Public Cloud และ Private Cloud รวมทั้ง การดึงบริษัทชั้นนําทั่วโลกเข้ามาลงทุนด้าน Cloud Data Center ในประเทศไทย
• Digital ID: ขณะนี้ มีกฎหมายรับรองไว้แล้ว ในด้านการบริการมีทั้ง ThaiD และ NDID หรือ National Digital ID และขณะนี้ อยู่ระหว่างการขยายการใช้งาน (use case)
• เมืองอัจฉริยะ (Smart City): ส่งเสริมการนําข้อมูล Big Data เข้ามาใช้เพื่อเป็นประโยชน์ โดยเชื่อมโยง “ข้อมูลเมืองในแต่ละชั้นข้อมูล” และรวบรวมพร้อมวิเคราะห์ผลผ่านแพลตฟอร์มข้อมูลเมือง (City Data Platform : CDP) ซึ่งเป็นวิธีที่สําคัญในการพัฒนาเมืองให้เป็นเมืองอัจฉริยะ
• Health Link: พัฒนาคลาวด์ “สาธารณสุขของไทย” เชื่อมโยงประวัติการรักษา เพื่อให้การรับบริการด้านสาธารณสุขสามารถทําได้ทั่วประเทศ ด้วยบัตรประชาชนใบเดียว
• Digital Government: เร่งจัดทําแผนแม่บทในการบูรณาการ ในเรื่องความแตกต่างแต่ละกระทรวง มาพัฒนาระบบสารสนเทศ โดยการทํา “Super App” ที่รวมทุก platform ของภาครัฐ โดยการใช้ Blockchain เป็นตัวเก็บข้อมูล มุ่งเน้นให้การเชื่อมข้อมูลของแต่ละหน่วยงาน
.
อ่านเพิ่มเติม คลิกhttps://www.thaigov.go.th/news/contents/details/72160
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ฟรีวีซ่า “จีน – คาซัคสถาน” นาน 5 เดือน พำนักได้ 30 วัน กระตุ้นการท่องเที่ยว
วันจันทร์ที่ 18 กันยายน 2566
ฟรีวีซ่า “จีน – คาซัคสถาน” นาน 5 เดือน พํานักได้ 30 วัน กระตุ้นการท่องเที่ยว
.....
ครม. (13 ก.ย.66) เห็นชอบ ยกเว้นการตรวจลงตราเพื่อการท่องเที่ยวให้แก่ผู้ถือหนังสือเดินทางหรือเอกสารใช้แทนหนังสือเดินทาง สัญชาติจีน และ สัญชาติคาซัคสถาน เป็นกรณีพิเศษและเป็นการชั่วคราว (ไม่ต้องขอวีซ่า) ตั้งแต่วันที่ 25 ก.ย.66 - 29 ก.พ.67 โดยให้สามารถเข้ามาท่องเที่ยวและพํานักในราชอาณาจักรไทยได้ “ไม่เกิน 30 วัน”
.
เนื่องจาก แม้สถานการณ์โควิด-19 จะคลี่คลายลงแล้ว นักท่องเที่ยวชาวจีนซึ่งเป็นกลุ่มนักท่องเที่ยวเป้าหมายหลักของไทย ยังมีเพียงประมาณ 2 ล้านคน ห่างจากเป้าหมาย 4.3 ล้านคน ส่วนนักท่องเที่ยวชาวคาซัคสถานเป็นกลุ่มนักท่องเที่ยวตลาดใหม่ ปีนี้เดินทางมาไทยประมาณ 100,000 คน การยกเว้นการตรวจลงตราเป็นการชั่วคราวเป็นกรณีพิเศษ จะช่วยสนับสนุนการท่องเที่ยวและเศรษฐกิจอย่างมีนัยสําคัญ
.
ทั้งนี้ มอบหมายหน่วยงานความมั่นคงติดตามประเมินผล หากส่งผลกระทบต่อความมั่นคงและผลประโยชน์ของชาติ อาจเสนอ ครม. พิจารณายกเลิกประกาศได้
.
อ่านเพิ่มเติม คลิกhttps://www.thaigov.go.th/news/contents/details/72181
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บีโอไอร่วมงาน ASEAN Investment Forum 2023
วันจันทร์ที่ 18 กันยายน 2566
บีโอไอร่วมงาน ASEAN Investment Forum 2023
บีโอไอร่วมงาน ASEAN Investment Forum 2023
บีโอไอร่วมงาน ASEAN Investment Forum 2023
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) (ที่ 2 จากซ้าย) เป็นผู้แทนประเทศไทย เข้าร่วมเสวนาและบรรยายพิเศษเกี่ยวกับศักยภาพและโอกาสการลงทุนในอาเซียนในงาน “ASEAN Investment Forum 2023” เพื่อส่งเสริมและชักจูงการลงทุนในกลุ่มประเทศอาเซียน รวมถึงประเทศไทยในการเป็นประเทศเป้าหมายการลงทุนที่สําคัญ ณ กรุงจาการ์ตา สาธารณรัฐอินโดนีเซีย เมื่อเร็ว ๆ นี้
รัฐบาลไทย-ข่าวทำเนียบรัฐบาล-ปลัดเกษตรฯ ติวเข้มหน่วยงานส่วนภูมิภาคขับเคลื่อนงานกระทรวงเกษตรและสหกรณ์สู่การปฏิบัติ สนองนโยบายรัฐบาล
วันจันทร์ที่ 18 กันยายน 2566
ปลัดเกษตรฯ ติวเข้มหน่วยงานส่วนภูมิภาคขับเคลื่อนงานกระทรวงเกษตรและสหกรณ์สู่การปฏิบัติ สนองนโยบายรัฐบาล
ปลัดเกษตรฯ ติวเข้มหน่วยงานส่วนภูมิภาคขับเคลื่อนงานกระทรวงเกษตรและสหกรณ์สู่การปฏิบัติ สนองนโยบายรัฐบาล
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดการสัมมนา เรื่อง “การขับเคลื่อนงานกระทรวงเกษตรและสหกรณ์ของสํานักงานปลัดกระทรวงเกษตรและสหกรณ์สู่ความสําเร็จ ประจําปีงบประมาณ พ.ศ. 2567” (OPSMOAC Driving for Success)ซึ่งจัดขึ้นระหว่างวันที่ 18-19 กันยายน 2566 โดยมีผู้บริหารกระทรวงเกษตรและสหกรณ์ และเจ้าหน้าที่ที่เกี่ยวข้องเข้าร่วม ณ โรงแรมแกรนด์ ริชมอนด์ จังหวัดนนทบุรี ว่าการสัมมนาในวันนี้ มีวัตถุประสงค์เพื่อสร้างความรู้ ความเข้าใจ การตระหนักรู้ในการขับเคลื่อนของกระทรวงเกษตรและสหกรณ์ ประจําปีงบประมาณ พ.ศ. 2567 แก่เจ้าหน้าที่ของสํานักงานปลัดกระทรวงเกษตรและสหกรณ์ เพื่อให้เจ้าหน้าที่ของสํานักงานปลัดกระทรวงเกษตรและสหกรณ์ เข้าใจแนวทางการดําเนินงานของสํานักงานปลัดกระทรวงเกษตรและสหกรณ์ และนําไปสู่การปฏิบัติงานในพื้นที่อย่างมีประสิทธิภาพ รวมทั้งเพื่อให้การขับเคลื่อนงานของกระทรวงเกษตรและสหกรณ์เป็นไปอย่างต่อเนื่อง
โดยให้ยึดแนวทางการขับเคลื่อนงานฯ ตามที่ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้มอบนโยบายฯไว้เมื่อวันที่ 13 กันยายน 2566ประกอบด้วย 9 ประเด็น ดังนี้ 1) การจัดตั้งศูนย์บริการประชาชนภาคการเกษตร โดยให้เกษตรอําเภอเป็นศูนย์กลางในการขับเคลื่อน 2)การขับเคลื่อนภารกิจยกระดับ Mr. สินค้าเกษตร 3) การป้องกัน แก้ไข ฟื้นฟู รับมือภัยแล้ง/ภัยพิบัติด้านการเกษตร4) การปราบปรามการลักลอบนําเข้าสินค้าเกษตรผิดกฎหมาย 5) การผลักดัน “1 ท้องถิ่น 1 สินค้าเกษตรมูลค่าสูง”6) การส่งเสริมเกษตรกร/สถาบันเกษตร เป็นผู้ให้บริการทางการเกษตรแบบครบวงจร 7) การทําการเกษตรที่ใส่ใจสิ่งแวดล้อม 8) สร้างระบบประกันภัยพืชผลและ9) บริการทางการเกษตร (Agriculture Service Provider) ที่ใช่ เลือกใช้ให้เหมาะสม
ขณะเดียวกัน ปลัดเกษตรฯ ได้มอบแนวทางการปฏิบัติงานฯ แก่เจ้าหน้าที่ในสังกัดเพิ่มเติมอีกว่า “การปฏิบัติงาน ในชีวิตประจําวัน ขอให้เอาจิตวิญญาณมาใช้ในการปฏิบัติงานประจําวัน สร้างคนรองรับ โดยหัวหน้ากลุ่ม/ฝ่าย ต้องรู้งานในสํานักงาน สามารถทํางานทดแทนผู้อํานวยการและเกษตรและสหกรณ์จังหวัดได้ เพื่อให้งานสามารถเดินต่อได้ตลอดเวลา ซึ่งต้องมีความพร้อมในการประสานงาน สั่งการ บริหารงาน และทํางานร่วมกับหน่วยงานอื่นได้อย่างมีประสิทธิภาพ โดยให้ ความใส่ใจ รับฟังข้อคิดเห็น รับรู้ปัญหา และให้ความสําคัญกับผู้ร่วมงานในส่วนภูมิภาค รวมทั้ง ขอให้เกษตรและสหกรณ์จังหวัดสรุปข้อมูลสําคัญ เช่น น้ําท่วม ภัยแล้ง ภัยพิบัติธรรมชาติ โรคระบาดพืชและสัตว์ เป็นต้น และรายงานผู้ช่วยปลัดกระทรวงเกษตรและสหกรณ์ รองปลัดกระทรวงเกษตรและสหกรณ์ และปลัดกระทรวงเกษตรและสหกรณ์รับทราบอย่างทันท่วงทีอีกด้วย”
นอกจากนี้ ยังมอบแนวทางการปฏิบัติงานด้านการเกษตรและงานเร่งด่วนที่เกษตรและสหกรณ์จังหวัด
ควรให้ความสําคัญ 7 ประเด็นดังนี้ 1) การเปลี่ยนเอกสารสิทธิ์ที่ดิน ที่ออกโดยสํานักงานการปฏิรูปที่ดินเพื่อเกษตรกรรม (ส.ป.ก.) เป็นโฉนด 2) โครงการสร้างอาชีพ สร้างรายได้เกษตรกร โดยให้เกษตรกรพักชําระหนี้ 3) มหกรรมพืชสวนโลก จังหวัดอุดรธานี4) การสืบสาน ต่อยอด และขยายผลโครงการพระราชดําริ 5) การแก้ไขปัญหาด้านการประมง 6) การพัฒนาพันธุ์พืช พันธุ์สัตว์ และ 7) การเปิดตลาดสินค้าเกษตรใหม่ และขยายตลาดสินค้าเกษตรไทยในต่างประเทศ
รัฐบาลไทย-ข่าวทำเนียบรัฐบาล-กสร. ยกย่อง 22 สถานประกอบกิจการพื้นที่กทม. มีระบบแรงงานสัมพันธ์และสวัสดิการแรงงานที่ดี
วันจันทร์ที่ 18 กันยายน 2566
18/09/2566
กสร. ยกย่อง 22 สถานประกอบกิจการพื้นที่กทม. มีระบบแรงงานสัมพันธ์และสวัสดิการแรงงานที่ดี
กสร. ยกย่อง 22 สถานประกอบกิจการพื้นที่กทม. มีระบบแรงงานสัมพันธ์และสวัสดิการแรงงานที่ดี
กรมสวัสดิการและคุ้มครองแรงงาน มอบโล่รางวัลสถานประกอบกิจการดีเด่นด้านแรงงานสัมพันธ์และสวัสดิการแรงงานประจําปี พ.ศ. 2566 ระดับประเทศ ในพื้นที่กรุงเทพมหานคร 22 แห่ง เชิดชูเป็นสถานประกอบกิจการที่มีระบบแรงงานสัมพันธ์และสวัสดิการที่ดี เสริมสร้างความสมานฉันท์ในองค์กร
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวในฐานะประธานในพิธีมอบรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงานประจําปี พ.ศ. 2566 ในพื้นที่กรุงเทพมหานคร ในวันที่ 18 ก.ย. 66 ว่า การส่งเสริมสถานประกอบกิจการให้มีระบบการบริหารจัดการที่ดีด้านแรงงานสัมพันธ์และสวัสดิการแรงงาน เป็นภารกิจสําคัญของกรมสวัสดิการและคุ้มครองแรงงาน จึงได้มีการจัดงานมอบรางวัลนี้ขึ้นเพื่อเป็นการสร้างแรงจูงใจให้นายจ้าง ลูกจ้างในสถานประกอบกิจการได้เห็นถึงความสําคัญของการสร้างแรงงานสัมพันธ์ที่ดีในสถานประกอบกิจการด้วยระบบทวิภาคี โดยในปี 2566 มีสถานประกอบกิจการในพื้นที่กรุงเทพมหานครที่ผ่านการคัดเลือกให้เป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน เข้ารับโล่รางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน ระดับประเทศปีที่ 5 ปีที่ 10 และปีที่ 15 รวมจํานวน 22 แห่ง ซึ่งสถานประกอบกิจการทั้ง 22 แห่งนี้ ถือเป็นแบบอย่างที่ดีให้แก่สถานประกอบกิจการอื่น ๆ ได้นําไปพัฒนาระบบแรงงานสัมพันธ์ และรูปแบบการจัดสวัสดิการแรงงานเพื่อพัฒนาคุณภาพชีวิตที่ดีให้กับลูกจ้างต่อไป
อธิบดีกสร. กล่าวต่อไปว่า นอกจากรางวัลข้างต้นแล้ว ภายในงานยังมีการมอบเกียรติบัตรแก่คณะทํางานส่งเสริมสถานประกอบกิจการให้มีระบบการบริหารจัดการที่ดีด้านแรงงานสัมพันธ์และสวัสดิการแรงงาน ประจําปี พ.ศ. 2566 ประกอบด้วย คณะทํางานพิจารณาหลักเกณฑ์และตัดสินสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี พ.ศ. 2566 จํานวน 22 คน และคณะทํางานพิจารณาประเมินผลคะแนนสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี พ.ศ. 2566 จํานวน 21 คน ซึ่งเป็นผู้แทนจากสภาองค์การนายจ้างและผู้แทนจากสภาองค์การลูกจ้างที่ได้รับการแต่งตั้งจากกรมสวัสดิการและคุ้มครองแรงงาน ในการร่วมกันขับเคลื่อนการส่งเสริมสถานประกอบกิจการให้มีระบบการบริหารจัดการที่ดีด้านแรงงานสัมพันธ์และสวัสดิการแรงงานเป็นอย่างดีมาโดยตลอด
รัฐบาลไทย-ข่าวทำเนียบรัฐบาล-ปูพรมทั่วประเทศ สกัด “ ไข้หวัดใหญ่” หลังพบการระบาดเพิ่ม 3 เท่า
วันจันทร์ที่ 18 กันยายน 2566
ปูพรมทั่วประเทศ สกัด “ ไข้หวัดใหญ่” หลังพบการระบาดเพิ่ม 3 เท่า
.....
กระทรวงสาธารณสุข เร่งดําเนินการป้องกันและรักษา “โรคไข้หวัดใหญ่” หลังมีรายงานพบว่า การระบาดของไข้หวัดใหญ่ปีนี้ “เพิ่มขึ้น” จากปีก่อน
.
ข้อมูลล่าสุด มีจํานวนผู้ป่วย 138,766 ราย อัตราป่วยเพิ่มสูงถึงกว่า 200 รายต่อประชาการแสนราย (เพิ่มขึ้นถึง 3 เท่า)
.
การระบาดในรอบนี้ เป็นไข้หวัดใหญ่สายพันธุ์ “A/H1N1” และพบการระบาดมากในโรงเรียน ข้อมูลของกรมควบคุมโรครายงานว่า ในช่วงสัปดาห์ที่ 35 (27 ส.ค. - 2 ก.ย.) มีรายงานนักเรียนป่วยเป็นไข้หวัดใหญ่ 101 ราย ในโรงเรียนแห่งหนึ่ง ใน จ.ลําพูน จากการเก็บตัวอย่างส่งตรวจหาเชื้อ 5 ราย พบเชื้อไข้หวัดใหญ่ ชนิด A 4 ราย (ร้อยละ 80)
.
สธ. จึงส่งทีมสอบสวนโรค “ปูพรมตรวจทุกโรงเรียน” ในชุมชนโดยเฉพาะ “โรงเรียนในพื้นที่ที่มีรายงานการระบาดสูงกว่าพื้นที่อื่น” รวมทั้งให้ทุกโรงพยาบาลเตรียมพร้อมให้บริการ “ฉีดวัคซีนป้องกันไข้หวัดใหญ่” ไว้ด้วย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อย. แนะ ก่อนซื้อ “ผลิตภัณฑ์เสริมอาหาร” ต้องตรวจสอบข้อมูลการอนุญาตผลิตภัณฑ์
วันจันทร์ที่ 18 กันยายน 2566
อย. แนะ ก่อนซื้อ “ผลิตภัณฑ์เสริมอาหาร” ต้องตรวจสอบข้อมูลการอนุญาตผลิตภัณฑ์
.....
สํานักงานคณะกรรมการอาหารและยา (อย.) แจงกรณีตรวจพบผลิตภัณฑ์เสริมอาหารที่ “ถูกยกเลิกเลขอนุญาต” และมีการโฆษณาคุณประโยชน์ คุณภาพ หรือสรรพคุณของผลิตภัณฑ์อาหารอันเป็นเท็จ จํานวน 3 รายการ ประกอบด้วย
.
1. มิกซ์ออยล์ ออริจิ ผลิตภัณฑ์เสริมอาหาร (ตรา วีริช) เลขสารบบอาหาร 70-1-27160-5-0205 ระบุสรรพคุณ “...ควบคุมระดับน้ําตาลและคอเลสเตอรอล...ต่อต้านอนุมูลอิสระ...บรรเทาอาการวัยทองทั้งปวง บํารุงสายตา กระดูก เล็บ และเส้นผม บํารุงประสาทและสมอง ช่วยให้หลับสบายยิ่งขึ้น...”
2. ผลิตภัณฑ์เสริมอาหาร คอร์เช่ เลขสารบบอาหาร 13-1-12560-5-0044 ระบุสรรพคุณ “...เร่งเผาผลาญไขมัน...ลดหิว...ดักจับไขมัน ลดไขมันสะสม...ลดคอเลสเตอรอล...”
3. ยูเอส (ผลิตภัณฑ์เสริมอาหาร) เลขสารบบอาหาร 76-1-17557-5-0135 ระบุสรรพคุณ “...เผาผลาญง่าย สลายไขมัน เอวเป๊ะปัง!! ...ช่วยลดความอยากอาหาร ลดการกินจุกจิก...เปลี่ยนหุ่นหมู เป็นหุ่นเพรียว...ไม่ใจสั่น ไม่ดีด ไม่ปากแห้ง ไม่โยโย่...”
.
ทั้งนี้ อย. ได้สั่งระงับโฆษณา พร้อมดําเนินการตามกฎหมายกับผู้เกี่ยวข้องแล้ว ทั้งนี้ ขอแนะผู้บริโภคว่า ก่อนเลือกซื้อผลิตภัณฑ์ควรตรวจสอบข้อมูลการอนุญาตผลิตภัณฑ์ได้ที่www.fda.moph.go.th
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.แรงงาน พิพัฒน์ มอบนโยบายกรมการจัดหางาน ตั้งเป้าจ้างงานและพัฒนาทักษะแรงงาน 1 ล้านอัตรา
วันพุธที่ 27 กันยายน 2566
27/09/2566
รมว.แรงงาน พิพัฒน์ มอบนโยบายกรมการจัดหางาน ตั้งเป้าจ้างงานและพัฒนาทักษะแรงงาน 1 ล้านอัตรา
วันที่ 27 กันยายน 2566 นายพิพัฒน์ รัชกิจประการ รัฐมนตรีว่าการกระทรวงแรงงาน เป็นประธานการประชุมมอบนโยบายแก่ผู้บริหาร และเจ้าหน้าที่กรมการจัดหางานทั้งในส่วนกลาง และส่วนภูมิภาค
โดยมีนายบุญชอบ สุทธมนัสวงษ์ ปลัดกระทรวงแรงงาน นายไพโรจน์ โชติกเสถียร อธิบดีกรมการจัดหางาน พร้อมด้วยผู้บริหารกรมการจัดหางาน เข้าร่วมประชุมผ่านระบบ VDO Conference
นายพิพัฒน์ รัชกิจประการ รัฐมนตรีว่าการกระทรวงแรงงาน มอบนโยบายขับเคลื่อนการดําเนินงานของกรมการจัดหางาน โดยมุ่งเน้นส่งเสริมการมีงานทํา และรายได้ที่มั่นคงให้กับแรงงานทุกกลุ่ม ด้วยการพัฒนาทักษะแรงงานรองรับเศรษฐกิจใหม่ (Up - Skill for More Earn) พร้อมส่งเสริมการประกอบอาชีพอิสระ เพื่อขับเคลื่อนเศรษฐกิจของประเทศ โดยเน้นการบูรณาการร่วมกันระหว่างภาครัฐ อาทิ กระทรวงมหาดไทย กระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม และภาคเอกชน เชื่อมโยงข้อมูลกําลังแรงงาน และความต้องการจ้างงาน เพื่อความสมดุลอย่างยั่งยืนของตลาดแรงงาน ควบคู่การขยายตลาด สร้างโอกาสให้แรงงานไทย ไปทํางานในต่างประเทศมากขึ้น ตลอดจนคุ้มครองแรงงานไทย และแรงงานต่างด้าวไม่ให้ตกเป็นเหยื่อการค้ามนุษย์ด้านแรงงาน และบริหารจัดการการทํางานของแรงงานต่างด้าวอย่างมีประสิทธิภาพเพื่อแก้ไขปัญหาการขาดแคลนแรงงานให้กับภาคธุรกิจ นอกจากนี้ยังกําชับข้าราชการและเจ้าหน้าที่ ห้ามยุ่งเกี่ยวกับการทุจริต ประพฤติมิชอบ หรือการเรียกรับผลประโยชน์จากนายจ้างและผู้ใช้แรงงาน และการแต่งตั้งโยกย้ายข้าราชการ ต้องไม่มีการซื้อขายตําแหน่งโดยเด็ดขาด
นายพิพัฒน์ ยังกล่าวหลังการมอบนโยบายว่า ในปีนี้กระทรวงแรงงานมีเป้าหมายให้เกิดการจ้างงาน 1 ล้านอัตรา และวางแผนจัดงาน Job-Up Skill Thailand Expo เพื่อให้คนหางานทุกสาขาอาชีพและนายจ้างที่มีความต้องการจ้างแรงงานได้พบกันโดยตรง สร้างโอกาสมีงานทํา และการพัฒนาทักษะที่ตรงกับความต้องการของตลาดแรงงาน ในทุกภาคของประเทศไทย
“กระทรวงแรงงานจะร่วมกันขับเคลื่อนนโยบายที่นายเศรษฐา ทวีสิน นายกรัฐมนตรีแถลงต่อรัฐสภา ให้เกิดผลเป็นรูปธรรมโดยเร็ว เพื่อประโยชน์ของประชาชน หากพบปัญหา อุปสรรคใดๆ ผมพร้อมเข้าไปสนับสนุนให้การดําเนินงานเป็นไปอย่างราบรื่น และเชื่อมั่นว่าบุคลากรของกรมการจัดหางานจะร่วมแรง ร่วมใจ ขับเคลื่อนภารกิจให้ประสบความสําเร็จตามนโยบายที่ให้ไว้ เพื่อให้กระทรวงแรงงานก้าวไปสู่การเป็นกระทรวงเศรษฐกิจ สร้างความเชื่อมั่นให้กับพี่น้องประชาชนผู้ใช้แรงงาน ผลักดันเศรษฐกิจของประเทศให้เข้มแข็งยั่งยืนต่อไป” นายพิพัฒน์ กล่าวท้ายสุด
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ตามที่ท่านรัฐมนตรีกระทรวงแรงงาน ได้มอบหมายให้กรมการจัดหางานดําเนินการส่งเสริมการมีงานทํา มุ่งขยายตลาดต่างประเทศเพื่อเพิ่มโอกาสในการทํางานกับแรงงานไทย ผลักดันการบูรณาการความร่วมมือกับหน่วยงานต่างๆ ควบคู่ไปกับให้ความคุ้มครองแรงงานไทย รวมถึงการบริหารจัดการการทํางานของแรงงานต่างชาติ นั้น กรมการจัดหางานพร้อมรับนโยบายและข้อสั่งการนํามาปฏิบัติให้เกิดประสิทธิภาพสูงสุดอย่างเป็นรูปธรรมเพื่อเป็นส่วนสําคัญในขับเคลื่อนเศรษฐกิจไทย
รัฐบาลไทย-ข่าวทำเนียบรัฐบาล-รองปลัดอภัยฯ ประชุมหารือเตรียมการปราบปรามการลักลอบนำเข้า ส่งออก สินค้าเกษตรผิดกฎหมาย
วันพุธที่ 27 กันยายน 2566
รองปลัดอภัยฯ ประชุมหารือเตรียมการปราบปรามการลักลอบนําเข้า ส่งออก สินค้าเกษตรผิดกฎหมาย
รองปลัดอภัยฯ ประชุมหารือเตรียมการปราบปรามการลักลอบนําเข้า ส่งออก สินค้าเกษตรผิดกฎหมาย
วันพุธที่ 27 กันยายน 2566 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ ประชุมหารือเตรียมการปราบปรามการลักลอบนําเข้า ส่งออก สินค้าเกษตรผิดกฎหมาย ร่วมกับหน่วยงานที่เกี่ยวข้องในสังกัดกระทรวงเกษตรและสหกรณ์ ผ่านระบบ Zoom Meeting มีเรื่องสําคัญในการประชุมหารือดังนี้
1) การเตรียมแผนปฏิบัติการ ด้านพืช ปศุสัตว์ และประมง โดยพิจารณาสินค้าเป็น 3 ประเภท คือ สินค้าระยะเร่งด่วน ระยะกลาง และระยะปกติ
2) การบูรณาการหน่วยงานที่เกี่ยวข้องในการดําเนินการ
3) การอบรมหลักสูตรการลักลอบนําเข้า ส่งออก สินค้าเกษตรผิดกฎหมาย โดยจัดอยู่ในแผนพัฒนาระยะกลาง เป็นต้น